cyanic-selkie/wikianc huggingface dataset:
ยูทูบเบอร์
อิทธิพล
จากการศึกษาค้นคว้าพบว่า ยูทูบเบอร์เป็นผู้ผลิตสื่อบันเทิงที่สำคัญที่สุดของคนรุ่นยุคมิลเลนเนียล ยูทูบเบอร์มีอิทธิพลต่อสังคนจนกลายเป็นกลุ่มคนผู้มีชื่อเสียง เนื่องจากเว็บไซต์ยูทูบเป็นที่รู้จักกันอย่างกว้างขวางในฐานะแพลตฟอร์มวีดิทัศน์ในโซเชียลมีเดีย ยูทูบเบอร์เริ่มต้นโดยการพัฒนาจนไปถึงระดับกลุ่มผู้มีชื่อเสียง ซึ่งส่วนมากตามวัฒนธรรมจะต้องมีสังกัด แต่ยูทูบเบอร์ปกครองตัวเอง และอิสระ ในทางเดียวกัน ยูทูบเบอร์สามารถเข้าถึงระหว่างผู้ผลิตและผู้ชมได้โดยตรงผ่านสื่ออย่างยูทูบ
ยูทูบเบอร์ถือว่าเป็นอาชีพที่สามารถประชาสัมพันธ์และสร้างความบันเทิงสนุกสนานกับคนกลุ่มอายุ 18-34 ปีทั่วไป ในปี พ.ศ. 2557 มหาวิทยาลัยเซาส์เทร็นแคลิฟอร์เนียได้ออกสำรวจพบว่ากลุ่มเด็กอายุ 13-18 ปีในสหรัฐ พบว่ามีเยาวชนในช่วงอายุนี้ติดอันดับยูทูบเบอร์ที่ยอดนิยม 10 อันดับ หรือยูทูบเบอร์ที่มีอิทธิพลมากที่สุด 10 อันดับ ยูทูบเบอร์ติดอันดับจากการจัดอันดับของสโมชลำดับที่ 5 กับอาชีพที่มีอิทธิพลมากที่สุด ในการจัดอันดับในปี พ.ศ. 2558 มียูทูบเบอร์ 6 คนติดอันดับที่ 1 จากการสำรวจของเคเอสไอว่าเป็นผู้ทรงอิทธิพลมากที่สุด ยูทูบเบอร์ถือว่าเป็นอาชีพที่ทำให้ผู้สร้างสื่อวิดีโอเข้าถึงผู้ดูสื่อได้อย่างง่ายดายโดยยูทูบ
จากการสำรวจในประเทศไทยในปี พ.ศ. 2563 ยูทูบเบอร์พบเป็นอาชีพหนึ่งในห้ากับอาชีพในฝันเด็กไทย
ในเชิงพาณิชย์
วีดิทัศน์ที่บรรลุเป้าหมายตามที่ยูทูบเบอร์หวังไว้ ส่งผลให้ผู้สนับสนุนเข้ามาว่าจ้างให้นำสินค้ารวมเข้ากับวีดิทัศน์ด้วย ในปี พ.ศ. 2558 ฟอบส์ รายงานว่า เฟลิกซ์ เชลล์แบรย์ หรือที่รู้จักกันในยูทูบว่า พิวดีพาย มีรายได้มากถึง 12 ล้านดอลลาร์สหรัฐ ซึ่งมากกว่ารายได้นักแสดงยอดนิยมในปี พ.ศ. 2557 อย่างคาเมรอน ดิแอซ หรือ กวินเน็ธ พัลโทรว์ ปีเดียวกัน เอ็นเอ็มอี ได้ระบุว่า การวล็อกกำลังกลายเป็นธุรกิจขนาดใหญ่ ในปี พ.ศ. 2561 วอลมาร์ต, นอร์ดสตรึม, และบริษัทอื่น ๆ มักใช้ยูทูบเบอร์ที่ยอดนิยมมาเป็นผู้นำเสนอ
สารต้านฮิสตามีน
สารต้านฮิสตามีน (antihistamine) หรือ ทั่วไปเรียกว่า ยาแก้แพ้ เป็น ยา ที่ใช้กำจัดหรือลดผลของ ฮิสตามีน (histamine) ซึ่งเป็นเป็นสารเคมีที่ถูกปลดปล่อยภายในร่างกายจาก ปฏิกิริยาภูมิแพ้ (allergic reactions) โดยผ่านการกระทำที่ ตัวรับฮิสตามีน (histamine receptors) สารที่มีผลในการรักษาจะออกฤทธิ์ในการยับยั้งตัวรับฮีสทามีนนี้จึงถูกเรียกว่า สารต้านฮีสตามีน - สารอื่นที่มีผลต้านฮีสทามีนแต่ไม่ออกฤทธิ์ที่ ตัวรับฮิสตามีน จะไม่เป็นสารต้านฮีสทามีนที่แท้จริง
โดยทั่วไป สารต้านฮีสตามีนจะหมายถึง ตัวรับปฏิปักษ์ H1 ซึ่งเรียกว่า  สารต้านฮิสตามีน-H1 เราพบว่า สารต้านฮิสตามีน-H1เป็น ตัวทำการกลับ (inverse agonist) ที่ตัวรับฮิสตามีน-H1มากกว่าที่จะเป็น ตัวรับปฏิปักษ์ per se. (Leurs, Church & Taglialatela, 2002)
<!---
Pharmacology
In allergic reactions an allergen (a type of antigen) interacts with and cross-links surface IgE antibodies on mast cells and basophils. Once the mast cell-antibody-antigen complex is formed, a complex series of events occurs that eventually leads to cell-degranulation and the release of histamine (and other chemical mediators) from the mast cell or basophil. Once released, histamine can react with local or widespread tissues through histamine receptors.
Histamine, acting on H1-receptors, produces pruritis, vasodilatation, hypotension, flushing, headache, tachycardia, bronchoconstriction, increases vascular permeability, potentiates pain, and more. (Simons, 2004)
While H1-antihistamines ameliorate these effects, it is only efficacious if administered prior to the allergen-challenge. In severe allergies, such as anaphylaxis or angioedema, these effects may be so severe as to be life-threatening. Epinephrine, often in the form of an autoinjector (Epi-pen), is required by people with such hypersensitivities.
Indications
H1-antihistamines are clinically used in the treatment of histamine-mediated allergic conditions. Specifically, these indications may include: (Rossi, 2004)
Antihistamines can be administered topically (through the skin, nose, or eyes) or systemically, based on the nature of the allergic condition.
Adverse drug reactions
Adverse drug reactions are most commonly associated with the first-generation H1-antihistamines. This is due to their relative lack of selectivity for the H1-receptor.
The most common adverse effect is sedation - this "side effect" being utilised in many OTC sleeping-aid preparations. Other common adverse effects in first-generation H1-antihistamines include: dizziness, tinnitus, blurred vision, euphoria, uncoordination, anxiety, insomnia, tremor, nausea and vomiting, constipation, diarrhoea, dry mouth, and dry cough. Infrequent adverse effects include: urinary retention, palpitations, hypotension, headache, hallucination, and psychosis. (Rossi, 2004)
The newer second-generation H1-antihistamines are far more selective for peripheral histamine H1-receptors and, correspondingly, have a far improved tolerability profile compared to the first-generation agents. The most common adverse effects noted for second-generation agents include: drowsiness, fatigue, headache, nausea and dry mouth. (Rossi, 2004)
First-generation H1-receptor antagonists
These are the oldest antihistaminergic drugs and are relatively inexpensive and widely available. They are effective in the relief of allergic symptoms, but are typically moderately to highly potent muscarinic acetylcholine receptor-antagonists (anticholinergic) agents as well. These agents also commonly have action at α-adrenergic receptors and/or 5-HT receptors. This lack of receptor-selectivity is the basis of the poor tolerability-profile of some of these agents, especially compared with the second-generation H1-antihistamines. Patient response and occurrence of adverse drug reactions vary greatly between classes and between agents within classes.
The first H1-antihistamine discovered was piperoxan, by Forneau and Daniel Bovet (1933) in their efforts to develop a guinea pig animal-model for anaphylaxis. Bovet went on to win the 1957 Nobel Prize in Physiology or Medicine for his contribution. Following their discovery, the first-generation H1-antihistamines were developed in the following decades. They can be classified on the basis of chemical structure, and agents within these groups have similar properties.
Ethylenediamines
Ethylenediamines were the first group of clinically-effective H1-antihistamines developed.
Alkylamines
The isomerism is a significant factor in the activity of the agents in this group. E-triprolidine, for example, is 1000-fold more potent than Z-triprolidine. This difference relates to the positioning and fit of the molecules in the histamine H1-receptor binding site. (Nelson, 2002) Alkylamines are considered to have relatively fewer sedative and gastrointestinal adverse effects, but relatively greater incidence of paradoxical CNS stimulation. (Rossi, 2004)
Piperazines
These compounds are structurally-related to the ethylenediamines and the ethanolamines; and produce significant anticholinergic adverse effects. Compounds from this group are often used for motion sickness, vertigo, nausea and vomiting. The second-generation H1-antihistamine cetirizine also belongs to this chemical group. (Nelson, 2002)
Tricyclics
These compounds differ from the phenothiazine antipsychotics in the ring-substitution and chain characteristics. (Nelson, 2002) They are also structurally-related to the tricyclic antidepressants, explaining the antihistaminergic adverse effects of those two drug classes and also the poor tolerability profile of tricyclic H1-antihistamines. The second-generation H1-antihistamine loratadine was derived from compounds in this group.
Common structural features of classical antihistamine
X = N, R1 = R2 = small alkyl groups X = C X = CO
Second-generation H1-receptor antagonists
These are newer drugs that are much more selective for peripheral H1 receptors in preference to the central nervous system histaminergic and cholinergic receptors. This selectivity significantly reduces the occurrence of adverse drug reactions compared with first-generation agents, while still providing effective relief of allergic conditions.
Common structural features of non-sedating antihistamines
Structure of these drugs varies from case to case. There is no common structural feature for the second generation H1-receptor antagonists.
Third-generation H1-receptor antagonists
These are the active enantiomer (levocetirizine, desloratadine) or metabolite (fexofenadine) derivatives of second-generation drugs intended to have increased efficacy with fewer adverse drug reactions. Indeed, fexofenadine is associated with a decreased risk of cardiac arrhythmia compared to terfenadine. However, there is little evidence for any advantage of levocetirizine or desloratadine, compared to cetirizine or loratadine respectively.
H2-receptor antagonists
Main article: H2-receptor antagonist
Other agents with antihistaminergic activity
Many drugs, used for other indications, possess unwanted antihistaminergic activity. These include tricyclic antidepressants, antipsychotics, etc.--->
รุ่นที่หนึ่ง (ไม่จำเพาะ)
ยาต้านฮิสตามีนรุ่นที่หนึ่งเป็นยาต้านฮิสตามีนที่มีมานานที่สุด มักเข้าถึงได้ง่ายและมีราคาถูก มีผลในการลดอาการภูมิแพ้ได้ดี แต่มักมีฤทธิ์เป็นตัวยับยั้ง (antagonist) อย่างแรง (potent) ที่ตัวรับอะซีติลโคลีนชนิดมัสคารินิกด้วย นอกจากนี้ยังพบว่ามักจะมีฤทธิ์ที่ตัวรับแอลฟาอะดรีเนอร์จิก และ/หรือ ตัวรับ 5-HT ด้วย การขาดความจำเพาะเช่นนี้เองที่ทำให้ยาในกลุ่มนี้บางตัวมีผลข้างเคียงรุนแรงต่อผู้ใช้ยา โดยเฉพาะเมื่อเทียบกับยาต้านฮิสตามีนรุ่นที่สอง
รุ่นที่สอง
ยาต้านฮิสตามีนรุ่นที่สองเป็นยาที่พัฒนาขึ้นมาในภายหลังเพื่อให้เป็นยาต้านฮิสตามีนที่มีความจำเพาะกับตัวรับ H1 ที่ตำแหน่งนอกส่วนกลาง (peripheral) มากกว่าตัวรับ H1 ในระบบประสาทส่วนกลางและตัวรับโคลิเนอร์จิก ความจำเพาะนี้ทำให้ยากลุ่มนี้มีผลข้างเคียงลดลงอย่างมาก โดยเฉพาะความง่วงซึม ในขณะที่ยังมีผลลดอาการภูมิแพ้ได้อยู่
เอ็มทีวีไทยแลนด์
เอ็มทีวีไทยแลนด์ (MTV Thailand) เป็นสถานีโทรทัศน์ทางดนตรีในประเทศไทย ปัจจุบันบริหารงานโดยบริษัท อันลิมิเต็ด คอนเท้นท์ จำกัด ออกอากาศครั้งแรกเมื่อวันที่ 1 พฤศจิกายน พ.ศ. 2544 โดยรายการแรกที่ออกอากาศคือรายการ เอ็มทีวีไทยแลนด์ฮิตลิสต์ ดำเนินรายการโดย วีเจแองจี้ ส่วนมิวสิกวิดีโอเพลงแรกที่เปิดคือ เพลงพันธ์ทิพย์ ของโลโซ สำหรับกลุ่มเป้าหมายหลักของเอ็มทีวีไทยแลนด์คือวัยรุ่นกินอาณาเขตตั้งแต่วัยรุ่นตอนต้น-ตอนปลาย อายุตั้งแต่ 12-25 ปี และกลุ่มเป้าหมายรองคืออายุตั้งแต่ 25-35 ปี
เอ็มทีวีไทยแลนด์ออกอากาศครั้งแรกบนช่อง 49 เครือยูบีซี ต่อมาย้ายมาช่องยูบีซี 32 ต่อมา เอ็มทีวีไทยแลนด์ประกาศย้ายการออกอากาศในไทยวันที่ 1 พฤศจิกายน พ.ศ. 2549 จากเคเบิลทีวี ช่องทรูวิชั่นส์ไปแพร่ภาพทางทีวีดาวเทียม ดีทีเอช หรือรับชมผ่านเคเบิลทีวีท้องถิ่น ขณะนี้เอ็มทีวีไทยแลนด์ ได้ย้ายการออกอากาศจากสไมล์ทีวี เน็ตเวิร์ค โดยได้กลับมาออกอากาศ ทาง ทรูวิชั่นส์ เมื่อวันที่ 16 พฤษภาคม พ.ศ. 2551 ย้ายมาอยู่ช่อง 85 เมื่อวันที่ 12 มกราคม พ.ศ. 2553 ออกอากาศในวันสุดท้ายของคืนวันที่ 15 พฤษภาคม พ.ศ. 2554 ปัจจุบันเอ็มทีวีได้กลับมาออกอากาศใหม่อีกครั้งทางช่องทรูวิชันส์ เมื่อวันที่ 18 เมษายน พ.ศ. 2556 โดยถ่ายทอดสัญญาณของเอ็มทีวีเอเชียมา และออกอากาศอย่างเป็นทางการผ่านระบบซีแบนด์ (ที่ได้รับสัมปทานความถี่ช่องดาวเทียมของ อสมท.) และเคยูแบนด์ในวันที่ 1 พฤษภาคม พ.ศ. 2556 ต่อมาในเดือนกันยายน พ.ศ. 2556 กลับมาฉายอีกครั้งในรูปแบบเอ็มทีวีไทยแลนด์
นอกจากการออกอากาศทางช่องสถานี เอ็มทีวีไทยแลนด์ยังมีกิจกรรมคอนเสิร์ต งานเทศกาลดนตรี อีกทั้งยังมีโครงการและกิจกรรมการกุศลต่าง ๆ
ประวัติการออกอากาศ
เอ็มทีวีในเอเชียเริ่มมีครั้งแรกในปี พ.ศ. 2535 โดยเริ่มจากเอ็มทีวีญี่ปุ่น หลังจากนั้นในปี พ.ศ. 2538 จึงได้มีเอ็มทีวีเอเชียซึ่งออกอากาศในหลายประเทศและได้รับความนิยม หลังจากนั้นในช่วงปี พ.ศ. 2544-2545 เอ็มทีวีเอเชียได้แยกช่องออกเป็นอีกสามช่องคือ เอ็มทีวีฟิลิปปินส์ เอ็มทีวีไทยแลนด์ และเอ็มทีวีอินโดนีเซีย
เอ็มทีวีไทยแลนด์ เป็นสถานีโทรทัศน์ทางดนตรีในประเทศไทย 24 ชั่วโมง เป็นการร่วมลงทุนกันระหว่างเอ็มทีวีเอเชียเน็ทเวิร์ค และบริษัท มีเดีย คอมมูนิเคชั่น เน็ทเวิร์คส จำกัด ภายใต้การบริหารงานของบริษัท มิวสิก เทเลวิชั่น เน็ทเวิร์ค จำกัด (บริษัทในเครือบริษัท มีเดีย คอมมูนิเคชั่น เน็ทเวิร์คส จำกัด) โดยออกอากาศครั้งแรกเมื่อวันที่ 1 พฤศจิกายน พ.ศ. 2544 โดยรายการแรกที่ออกอากาศคือรายการ เอ็มทีวีไทยแลนด์ฮิตลิสต์ ดำเนินรายการโดย วีเจแองจี้ ส่วนมิวสิกวิดีโอเพลงแรกที่เปิดคือเพลง "พันธ์ทิพย์" ของโลโซ ส่วนเพลงสากลเพลงแรกที่ออกอากาศคือเพลง "ป็อป" ของวงเอ็นซิงก์ โดยออกอากาศทางช่องยูบีซี 49 แทนช่องเอ็มทีวีเอเชียที่มีอยู่เดิมทางยูบีซี ต่อมา 1 กุมภาพันธ์ พ.ศ. 2548 ยูบีซีได้จัดลำดับเลขช่องรายการใหม่ โดยย้ายจากช่อง 49 มาอยู่ที่ช่อง 32
ต่อมาเอ็มทีวีไทยแลนด์ประกาศย้ายการออกอากาศในไทยวันที่ 1 พฤศจิกายน พ.ศ. 2549 จากเคเบิลทีวี ช่องทรูวิชั่นส์ เนื่องจากหมดสัญญา 5 ปี ไปแพร่ภาพทางทีวีดาวเทียม ดีทีเอช และ กับลูกค้าเคเบิลท้องถิ่น 2 ล้านครัวเรือน โดยออกอากาศพร้อมช่องเครือข่ายอย่าง วีเอชวัน และนิกเคลโลเดียน ออกอากาศต่อเนื่องถึงวันที่ 30 เมษายน พ.ศ. 2551 หลังจากนั้นอยู่ในช่วงไม่ได้ออกอากาศที่ใด (ออฟแอร์)
เอ็มทีวีไทยแลนด์ได้กลับมาทดลองออกอากาศทางทรูวิชั่นส์ ช่อง 111 เมื่อวันที่ 16 พฤษภาคม พ.ศ. 2551 จากนั้นย้ายมาที่ช่อง 85 เมื่อวันที่ 12 มกราคม พ.ศ. 2553 โดยอยู่ในแพ็กเกจโกลด์ของทรูวิชั่นส์เฉพาะระบบจานดาวเทียม เอ็มทีวีไทยแลนด์ออกอากาศในวันสุดท้ายของคืนวันที่ 15 พฤษภาคม พ.ศ. 2554 และ 23 พฤษภาคม พ.ศ. 2554 ได้ปิดตัวลงอย่างเป็นทางการ
ไวอาคอมอินเตอร์เนชันแนลมีเดียเนตเวิร์กเอเชีย ประกาศข้อตกลงให้สัญญาอนุญาตให้ใช้สิทธิโดยเด็ดขาดกับ บริษัท แอปเปิลทูล บริษัทในเครือวีอาร์วันมีเดียกรุป ทำให้เอ็มทีวีไทยแลนด์กลับมาออกอากาศในประเทศไทย โดยถ่ายทอดสัญญาณของเอ็มทีวีเอเชียมา เริ่มทดลองออกอากาศเมื่อวันที่ 18 เมษายน พ.ศ. 2556 ทางทรูวิชั่นส์ ช่อง 59 สำหรับแพ็กเกจฟรีวิว และจานดาวเทียม ไทยคม 5 ระบบซีแบนด์ และออกอากาศอย่างเป็นทางการวันที่ 1 พฤษภาคม ในปีเดียวกัน ผ่านระบบดาวเทียมฟรีแบนด์ และเคยูแบนด์ หลังจากนั้นเอ็มทีวีไทยแลนด์กลับมาออกอากาศ ภายใต้บริษัท อันลิมิเต็ด คอนเท้นท์ จำกัด เกิดจากการร่วมทุนระหว่าง บริษัท ดีเอ็นเอ 2002 จำกัด (มหาชน) ในสัดส่วน 50% กับทางนายกุลพงศ์ บุนนาค และนายอมฤต ศุขวณิช อีก 50% ด้วยทุนจดทะเบียนเบื้องต้น 20 ล้านบาท โดยได้รับสิทธิ์ดูแลเอ็มทีวีไทยแลนด์ 5 ปี
รูปแบบและรายการ
รูปแบบรายการตอบสนองไลฟ์สไตล์ของวัยรุ่น สำหรับกลุ่มเป้าหมายหลักของเอ็มทีวีไทยแลนด์คือวัยรุ่นกินอาณาเขตตั้งแต่วัยรุ่นตอนต้น-ตอนปลาย อายุตั้งแต่ 12-25 ปี และกลุ่มเป้าหมายรองคืออายุตั้งแต่ 25-35 ปี โดยมีรูปแบบรายการในส่วนของดนตรี เพลง ศิลปิน ภาพยนตร์ ไลฟ์สไตล์ และรายการเรียลลิตี้โชว์
รายการสด
เอ็มทีวี มีรายการสด 2 รายการคือ เอ็มทีวีอาฟเตอร์สคูล เวลา 18.00 น. และรายการเอ็มทีวีออนแอร์ไลฟ์ เวลา 19.00 ในรายการนี้มีสัมภาษณ์สดกับศิลปิน ส่วนในวันศุกร์จะมีเนื้อหาเกี่ยวกับภาพยนตร์
รายการเฉพาะทาง
รายการที่เสนอแนวดนตรีแต่ละประเภทต่าง ๆ เช่น เอ็มทีวีออนเดอะร็อก เป็นรายการเพลงร็อกตั้งแต่แนวฮาร์ดคอร์ เฮฟวี่เมทัล จัดรายการโดยวีเจเจน เอ็มทีวีเดอะครีม รายการเพลงร็อกทันสมัย เพลงร็อกฝั่งอังกฤษ อัลเทอร์เนทีฟ  เอ็มทีวีเอเชียดีไลต์ รายการเพลงเอเชีย เปิดเพลงหลาย ๆ ประเทศในเอเชีย ตั้งแต่ เกาหลี ไต้หวัน ญี่ปุ่น อินโดนีเซีย มาเลเซีย ฟิลิปปินส์ จีน เป็นต้น จัดรายการโดยวีเจนิกกี้ ดาฮิป รายการเพลงแนวฮิปฮอป อาร์แอนด์บี ไม่มีวีเจ เอ็มทีวีสปินน์ รายการเพลงแด๊นซ์ เต้นรำ ทันสมัยที่เปิดในคลับ และ เอ็มทีวีชิลล์เอาต์  เปิดเพลงแนวชิลล์เอาท์ ผ่อนคลาย
อื่น ๆ
รายการโดยส่วนใหญ่ จะเปิดมิวสิกวิดีโอโดยไม่มีวีเจ ส่วนรายการที่แนะนำเพลงใหม่ประจำสัปดาห์คือรายการ เอ็มทีวีเดบิวต์ นอกจากนั้นยังมีการจัดอันดับเพลงตามยอดการขอและยอดการเปิดออกอากาศจากทุกๆ รายการในรายการ เอ็มทีวีชาร์ท
เอ็มทีวีไทยแลนด์ยังมีรายการนำเสนอข่าวออกอากาศทุกวัน ความยาวประมาณ 10 นาที ในรายการ เอ็มทีวีบัซซ์ และยังมีรายการเกี่ยวกับภาพยนตร์ คือรายการ เอ็มทีวีสกรีน
รายการต่างประเทศ
เอ็มทีวีไทยแลนด์ได้นำเสนอรายการจากต่างประเทศทั้งฝั่งอเมริกา ยุโรปและเอเชีย โดยรายการจากอเมริกาส่วนใหญ่เป็นรายการเรียลลิตี้โชว์ เช่น รายการ พิมป์มายไรด์ เป็นรายการที่แรกเดิมพิธีกรคือ เอกซ์-ซิบิต เป็นรายการนำรถเก่าจากคนทางบ้านมาแต่งใหม่ ได้รับความนิยมอย่างมากจนมีเวอร์ชัน เอ็มทีวีพิมป์มายไรด์อินเตอร์เนชันแนล และ พิมป์มายไรด์ยูเค ส่วนรายการที่ได้รับความนิยมไม่แพ้กันคือ พังก์'ด มีพิธีกรคือ แอชตัน คุชเชอร์ ที่สร้างสถานการณ์กลั่นแกล้งคนดัง เป็นรายการประเภทซ่อนกล้อง มีดาราที่ถูกกลั่นแกล้งเช่น จัสติน ทิมเบอร์เลคเอค่อนโจส สโตน เป็นต้น และมีรายการประเภทซ่อนกล้องอีกรายการที่ยั่วโมโหคน คือรายการ บอยลิงพอยต์
รายการเรียลลิตี้โชว์ มีอยู่หลายรายการทั้งเรียลลิตี้โชว์คนดังอย่าง ดิแอชลีซิมป์สันโชว์ ดิออสบอร์นส และ นิวลีเวดส์: นิกแอนด์เจสสิกา ไลฟ์ออฟไรอัน และ รายการประเภทนัดบอดมีอยู่หลายรายการ เช่น รูมไรเดอร์ส เอ็มทีวีสกอร์ ส่วนรายการเรียลลิตี้ประเภทกึ่งสารคดี เช่น เอ็มทีวีทรูไลฟ์ และ เอตธ์แอนด์โอเชียน เป็นต้น ยังมีรายการประเภทแอนิเมชัน เช่น แวส์มายด็อกแอต? และ อูซาวิช เป็นต้น
ส่วนรายการที่ผลิตจากเอ็มทีวี เอเชีย ส่วนใหญ่จะเป็นรายการเพื่อสนับสนุน ศิลปินประจำเดือน เช่น เอ็มทีวีแอสก์ ไฟฟ์ติงส์ยูนีดทูโนว์ ท็อปเทนเฟเวอริตส์ เป็นต้น
รายการประเภทการแจกรางวัล ในเอ็มทีวีแต่ละภูมิภาคมักจะมีมอบรางวัลให้กับศิลปิน มิวสิกวิดีโอ ภาพยนตร์ คือ
รายการในช่องฟรีทีวี
นอกจากออกแพร่ภาพทางช่องเคเบิลทีวีแล้ว เอ็มทีวีไทยแลนด์ยังมีรายการออกอากาศทางฟรีทีวี คือรายการ เอ็มทีวีนิวส์ออนทีไอทีวี ทางช่องทีไอทีวี เป็นรายการสรุป ข่าว เบื้องหลังต่าง ๆ ไม่ว่าดนตรี หรือภาพยนตร์ เริ่มออกอากาศครั้งแรกวันศุกร์ที่ 2 พฤศจิกายน พ.ศ. 2550 แต่ก็ได้ยกเลิกออกอากาศไปหลังจากที่สถานีทีไอทีวีถูกระงับการออกอากาศไป และต่อมากับรายการทางช่อง 5 ชื่อรายการ เอ็มทีวีสกูลแอตแท็ก ที่มีรูปแบบรายการนำศิลปินไปสร้างความประหลาดใจ ออกอากาศวันพฤหัส เวลา 17.05 – 17.30 น. ดำเนิน รายการโดย ศุภกาญจน์ ปลอดภัย และภูมิใจ ตั้งสง่า ปัจจุบันยุติการออกอากาศไปแล้ว
วีเจ VJ (Video Jockey)
วีเจที่มาจากการคัดเลือกในโครงการวีเจฮันต์ คือ "วีเจภูมิ" และ "วีเจนิกกี้" "วีเจอเล็กซ์" "วีเจแวว"
วีเจภูมิยังเป็นดีเจทางคลื่น เวอร์จิ้นฮิต เคยเป็นพิธีกรให้กับเวทีทอง และมีผลงานภาพยนตร์ชุมทางรถไฟผี วีเจนิกกี้อดีตเชียร์ลีดเดอร์ของมหาวิทยาลัยธรรมศาสตร์ มีผลงานภาพยนตร์โฆษณาผลิตภัณฑ์ไนกี้คู่กับนักฟุตบอลลีซอ วีเจเจน ได้ฝากผลงานถ่ายนิตยสาร และเป็นนักแสดง พิธีกร
ตำแหน่งศิลปินประจำเดือนในอดีต
ในแต่ละเดือน เอ็มทีวีไทยแลนด์ จะนำเสนอศิลปินประจำเดือน (Platform) โดยในส่วนของศิลปินต่างประเทศ มีตำแหน่ง "อาร์ทิสต์ออฟเดอะมันธ์" "บัซเวิร์ธตี" "เอ็มทีวีฮอต"
"อาร์ทิสต์ออฟเดอะมันธ์" เป็นศิลปินต่างประเทศที่มีชื่อเสียงแล้ว ที่ผ่านมาเช่น อาวริล ลาวีญ ลินคิน พาร์ค เป็นต้น โดยเอ็มทีวีไทยแลนด์ จะมีรายการพิเศษจากต่างประเทศ เช่นรายการ เมกกิงออฟวิดีโอ  เป็นต้น ส่วน "บัซเวิร์ธตี" เป็นศิลปินใหม่ที่ได้รับความนิยม ที่ผ่านมา เช่น มิคา, อาร์กติก มังกี้ส์, มาย เคมิคอล โรแมนซ์ เป็นต้น ส่วน "เอ็มทีวีฮอต" เป็นตำแหน่งศิลปินเอเชียประจำเดือนที่ผ่านมา เช่น โบอา แวนเนส วู เอส.เอช.อี. และ เจย์ โจว์ เป็นต้น ส่วนตำแหน่งของศิลปินไทยคือ "เอ็มทีวีอาร์ทิสต์โฟกัส" และ "เอ็มทีวีอเลิร์ตอาร์ทิสต์" สำหรับศิลปิน "เอ็มทีวีอาร์ทิสต์โฟกัส" คือศิลปินที่มีชื่อเสียงแล้วกำลังจะมีผลงานอัลบั้มใหม่ ที่ผ่านมาส่วน "เอ็มทีวีอาร์ทิสต์โฟกัส" เดิมชื่อ "เอ็มทีวีโมโตอเลิร์ตอาร์ทิสต์" เป็นตำแหน่งศิลปินใหม่ที่น่าจับตามอง
นอกจากนั้นยังมีตำแหน่ง "เอ็มทีวีดู๊ด" ที่คัดสรรห้าบุคคลที่เป็นตัวอย่าง น่าเชื่อถือ ในอาชีพต่าง ๆ โดยสามารถติดตามรายการพิเศษของตำแหน่ง "เอ็มทีวีดู๊ด" จากรายการ เอ็มทีวีบล็อก
ตำแหน่งศิลปินประจำเดือนในปัจจุบัน
ประจำบันตำแหน่งศิลปินประจำเดือน ในตำแหน่ง "เอ็มทีวีฟีตเจอร์อาร์ทิส" สำหรับศิลปินทั้งในและต่างประเทศ โดยศิลปินเพลงสากลเป็นศิลปินเดียวเช่นเดียวกับของเอ็มทีวีเอเชีย ส่วนศิลปินไทยและศิลปินเอเชีย เอ็มทีวีไทยแลนด์จะเป็นฝ่ายคัดเลือกศิลปินมานำเสนอ
นอกจากนี้ยังมีตำแหน่ง "ดิสอีส" เป็นศิลปินใหม่ที่ยังไม่ได้รับความนิยม เป็นเพลงที่หาฟังได้ไม่บ่อย แต่เอ็มทีวีไทยแลนด์อยากแนะนำให้เป็นอีกทางเลือกหนึ่ง โดยจะนำเสนอเป็นแนวเพลงในสปอตโฆษณา อยู่ 4 ตัว เช่น ดีสอีสร็อก ดีสอีสป็อป ดีสอีสฮิปฮอป คละกันทั้งศิลปินไทยและต่างประเทศ โดยใน 1 เดือนอาจมีให้ดู 4 หรือ 8 ศิลปิน เป็นตำแหน่งประจำเดือนที่มีช่วงเวลากลางเดือนหนึ่ง (ประมาณวันที่ 15) ถึงอีกกลางเดือนหนึ่ง
สำหรับตำแหน่ง "เอ็มทีวีพุช" เป็นตำแหน่งศิลปินประจำเดือนที่เหมือนกันกับเอ็มทีวีกว่าอีก 140 ประเทศทั่วโลก คือศิลปินที่เอ็มทีวีต่างลงความเห็นว่าควรผลักดันให้ศิลปินนั้นเกิด
ชาร์ท อันดับเพลง
เอ็มทีวีไทยแลนด์ มีการจัดอันดับประจำสัปดาห์ ทั้งชาร์ทเพลงไทยและเพลงสากล ซึ่งวัดผลจากยอดขอเพลงจากผู้ฟังและจำนวนการเปิดเพลง ประกาศผลทุกวันเสาร์ในรายการ เอ็มทีวีชาร์ท และถือนับเป็นชาร์ทเพลงที่บ่งบอกความนิยมของผู้ฟังประเทศไทยชาร์ทหนึ่ง โดยเฉพาะอย่างยิ่งในอันดับเพลงได้รับความสนใจจากสื่อมวลชนเกาหลี อย่างเช่น เมื่อครั้งที่วงโซนยอชิแด กลุ่มนักร้องสาวไปออกรายการโทรทัศน์ที่ชื่อ Park Joong Hoon Show Korea Sunday Night เมื่อวันที่ 8 มีนาคม พ.ศ. 2552 พิธีกรก็ได้บอกข้อมูลให้ทางวงให้ทราบว่าเพลง "กี" (Gee) ของทางวงขึ้นอันดับ 1 ชาร์ทเพลงสากล ทำให้ทางวงกล่าวขอบคุณแฟนเพลงชาวไทย เป็นภาษาไทยในครั้งนี้ หรือเมื่อครั้งที่เพลง "Tell Me" ของวงวันเดอร์เกิลส์ ขึ้นอันดับ 1 บนชาร์ทเดียวกัน ทางสื่อเกาหลีก็เสนอข่าวดังกล่าวเกี่ยวกับวง ซึ่งทางวงก็รู้ข่าวว่าขึ้นอันดับ 1 ของชาร์ทนี้เมื่อครั้งที่อยู่ที่เกาหลี
นอกจากชาร์ทประจำสัปดาห์แล้ว ในปลายปีเอ็มทีวีไทยแลนด์ยังมีการสรุปอันดับเพลงประจำปี ของทุก ๆ ปี ด้วย
เอ็มทีวี เอเชีย อวอร์ดส
งานประกาศผลรางวัลรางวัล เอ็มทีวี เอเชีย อวอร์ดส จัดขึ้นครั้งแรกในปี พ.ศ. 2545 ที่ประเทศสิงคโปร์ โดยได้รับความนิยมอย่างสูงในหมู่ผู้ชมอายุระหว่าง 15 จนถึง 34 ปี งานนี้ถือเป็นปรากฏการณ์ที่แสดงถึงการผสมผสานอย่างลงตัวของวัฒนธรรมตะวันออกและตะวันตก โดยเป็นการรวมตัวของสุดยอดศิลปินระดับนานาชาติและระดับท้องถิ่นที่ยิ่งใหญ่ที่สุดในภูมิภาคนี้
ในปี ค.ศ. 2005 งานประกาศผลรางวัล เอ็มทีวี เอเชีย อวอร์ดส ได้เปลี่ยนเป็นงานการกุศลเพื่อช่วยระดมความช่วยเหลือแก่ผู้ประสบภัยจากคลื่นยักษ์สึนามิ โดยใช้ชื่องานว่า เอ็มทีวี เอเชีย เอด (MTV Asia Aid) จัดขึ้นใน วันที่ 3 กุมภาพันธ์ พ.ศ. 2548 โดยความร่วมมือของเอ็มทีวีกับองค์การยูนิเซฟ ซึ่งถือว่าเป็นงานระดมทุนที่ยิ่งใหญ่จากการจัดงาน โดยมีศิลปินสาวอาร์แอนด์บี ระดับโลกอลิเชีย คียส์
โดยในงานประกาศผลรางวัลรางวัล เอ็มทีวี เอเชีย อวอร์ดส มีการมอบรางวัลสาขาศิลปินไทยยอดนิยม ผู้ได้รับรางวัลในปี พ.ศ. 2545 คือ "พรู" พ.ศ. 2546 คือ "ดีทูบี" พ.ศ. 2547 คือ "ธงไชย แมคอินไตย์" พ.ศ. 2548 คือ "ซิลลี่ ฟูลส์" พ.ศ. 2549 คือ "ทาทา ยัง" และ พ.ศ. 2551 คือ "ศักดิ์สิทธิ์ เวชสุภาพร" ผลรางวัลได้มาจากการโหวดลงคะแนนทาง เว็บไซต์ เอสเอ็มเอส และ ไปรษณียบัตร
ประเทศไทยได้เป็นเจ้าภาพการจัดอยู่ 2 ครั้งในปี พ.ศ. 2548 ที่อิมแพคอารีน่า เมืองทองธานี และปี พ.ศ. 2549 ที่สยามพารากอน
เทศกาลดนตรีและกิจกรรมคอนเสิร์ต
เอ็มทีวีไทยแลนด์ได้มีกิจกรรมคอนเสิร์ตร่วมกับการท่องเที่ยวแห่งประเทศไทยในงานพัทยา มิวสิก เฟสติวัล โดยเริ่มตั้งแต่ปี พ.ศ. 2548 เอ็มทีวีไทยแลนด์ได้จัดงานพัทยามิวสิกเฟสติวัล 3 วัน 3 เวที ในวันที่ 18 – 20 มีนาคม พ.ศ. 2548 ภายใต้แนวคิดความบันเทิงของเสียงเพลงที่ไร้พรมแดน โดยศิลปินที่มา เช่น ทาทา ยัง เคน ชู (เอฟโฟร์) มาโกโตะ (ลูซิเฟอร์) เครสเชนโด้ อาร์มแชร์ บิ๊กแอส เป็นต้น
ในปี พ.ศ. 2549 มีส่วนร่วม 1 เวทีคือเวทีสีส้ม มีศิลปินที่มาร่วมแสดงเช่น ไทยเทเนี่ยม บอดี้สแลม แคลช อำพล ลำพูน เป็นต้น ส่วนในปี พ.ศ. 2550 เอ็มทีวีไทยแลนด์มีส่วนร่วม 2 เวที ทั้ง 3 วัน โดยเวทีเมนสเตจ มีศิลปินที่มาร่วมแสดง เช่น ทาทา ยัง สล็อต แมชชีน อีโบล่า เบบี้วอกซ์รีฟ ส่วนเวทีอินดี้ เช่น วง ซิลลี่ ฟูลส์ อพาร์ตเมนต์คุณป้า ขอนแก่น เป็นต้น
สำหรับการจัดคอนเสิร์ต เอ็มทีวีไทยแลนด์ได้จัดคอนเสิร์ตครั้งแรกใช้ชื่อ "เอ็มทีวีไลฟ์" โดยศิลปินแรกที่ประเดิมคือวงฮิปฮอป ไทยเทเนี่ยม ในชื่อคอนเสิร์ต MTV LIVE – Thaitanium Uncensored จัดขึ้นในวันพุธที่ 15 พฤศจิกายน พ.ศ. 2549 ณ บีอีซี เทโร ฮอลล์ สวนลุม ไนท์ บาซาร์ โดยมีแฟนเพลงร่วมกว่า 4,500 คน และต่อมาได้จัดคอนเสิร์ต “ซัมซุง พรีเซ็นท์ส เดอะ ดูเอ็ทส์ คอนเสิร์ต” ที่เป็นคอนเสิร์ตประชันเพลงคู่ของศิลปินอย่าง "ทาทา ยัง" คู่กับ "บุรินทร์" "กรู๊ฟไรเดอร์" "ก้อง นูโว" คู่กับ "นิโคล เทริโอ" "ป๊อด โมเดิร์นด็อก" คู่กับ "ปาล์มมี่" "บอย ตรัย" คู่กับ "อีทีซี" และ "เบน ชลาทิศ" คู่กับ "บี พีระพัฒน์" โดยจัดขึ้นในวันเสาร์ที่ 23 พฤษภาคม พ.ศ. 2552 มีผู้ชมกว่า 7,000 คน
เอ็มทีวีไทยแลนด์ ยังจัดกิจกรรม วีเจฮันต์ที่ได้เปิดโอกาสให้กับหนุ่มสาวรุ่นใหม่ ได้แสดงความสามารถของตัวเองผ่านการแข่งขัน โดยผู้ชนะเลิศจะได้เป็นวีเจทางช่องเอ็มทีวีไทยแลนด์ ผู้ชนะเลิศในโครงการนี้เช่น วีเจภูมิ วีเจนิกกี้ วีเจอเล็กซ์ วีเจจอห์น วีเจแวว
และคอนเสิร์ตกิจกรรมอื่น ๆ เช่น โค้กมิวสิกเอาต์เบรกเป็นกิจกรรมประกวดวงดนตรีจากโรงเรียนต่าง ๆ สไปรต์เอ็มทีวีสตรีตเฟสติวัล เป็นงานชุมนุมกิจกรรมสตรีทคัลเจอร์ เช่น บี-บอย เอ็มซี กราฟฟิตี้ เป็นต้น
กิจกรรมเพื่อสังคม
เอ็มทีวีตระหนักถึงปัญหาเรื่องโรคเอดส์ มีผู้ติดเชื้อเอชไอวี เพิ่มขึ้นทุกวัน เอ็มทีวีสามารถเข้าถึงกลุ่มวัยรุ่นและมีอิทธิพลทางความคิดของพวกเขา เอ็มทีวีเป็นสื่อที่มีบทบาทสำคัญในการเข้าถึงกลุ่มเยาวชน และวิถีการดำเนินชีวิตของพวกเขา
เอ็มทีวีไทยแลนด์ได้จัดกิจกรรม เพื่อรณรงค์การป้องกันเอดส์นั่นก็คือคอนเสิร์ตเอ็มทีวีมิวสิกซัมมิตฟอร์เอดส์ 2003 ในวันที่ 1 ธันวาคม พ.ศ. 2546 ณ อินดอร์สเตเดียม หัวหมาก วัตถุประสงค์เพื่อตระหนักเกี่ยวกับเชื้อไวรัสชนิดนี้ และสอนวิธีการป้องกันไปจนถึงการดำรงชีวิตให้ปลอดภัย โดยก่อนหน้านั้น เมื่อกลางปีมีการประชุมเอดส์โลก (xv International AIDS Conference) ที่ประเทศไทย และ เอ็มทีวีไทยแลนด์มีโอกาสได้ทำสกู๊ปพิเศษเกี่ยวกับงานประชุมในครั้งนี้ และสัมภาษณ์นักแสดงที่เดินทางมาร่วมงาน รณรงค์ให้ผู้คนตระหนักถึงไวรัสชนิดนี้ และป้องกันการเกิดโรค โดยนักแสดงที่มาได้แก่ริชาร์ด เกียร์ แอชลีย์ จัดด์ และโคโค่ ลี และยังมีการจัดงานต่อเนื่องในปี พ.ศ. 2547 และ พ.ศ. 2548 ในงาน "MTV Staying Alive"
3 กุมภาพันธ์ พ.ศ. 2548 เอ็มทีวีได้ระดมทุนช่วยเหลือเพื่อนำไปสนับสนุนการฟื้นฟูประเทศต่าง ๆ ในเอเชียที่ได้รับความเสียหายจากสึนามิ ในงานเอ็มทีวี เอเชีย เอด (MTV Asia Aid) ที่อิมแพ็ค อารีน่า เมืองทองธานี นอกจากนี้เอ็มทีวียังได้เชิญองค์กรช่วยเหลือด้านมนุษยธรรมระดับโลกอย่าง "ยูนิเซฟ" มาเป็นผู้รับบริจาคหลักของโครงการนี้ เนื่องจากหนึ่งในสามของผู้ประสบภัยในครั้งนี้เป็นเด็กและเยาวชน ซึ่งนับว่าเป็นกลุ่มที่เปราะบางมากที่สุด เงินบริจาคส่วนใหญ่ที่รวบรวมได้ในครั้งนี้จะมอบให้กับยูนิเซฟ ส่วนในประเทศไทย จะมอบให้กับมูลนิธิราชประชานุเคราะห์ในพระบรมราชูปถัมภ์ และกองทุนเงินช่วยเหลือผู้ประสบภัย สำนักนายกรัฐมนตรี อีกส่วนหนึ่งจะมอบให้กับกองทุนบรรเทาทุกข์ ของนายกรัฐมนตรีแห่งอินเดีย
และในวันครบรอบ 3 ปีของเอ็มทีวีไทยแลนด์ ได้เชิญบรรดาศิลปิน นักร้องจากค่ายต่าง ๆ มากมาย วีเจ และผู้ชมรายการ ร่วมทำบุญบริจาคโลหิตและออกร้าน ในงาน  “เอ็มทีวียังบลัดโดเนชัน 2004" ณ ศูนย์บริการโลหิตแห่งชาติ
เอ็มทีวีไทยแลนด์ ร่วมกับเอ็มทีวียุโรปฟาวเดชันที่ได้รับการสนับสนุนจาก USAID กับโครงการเพื่อสังคมภายใต้ชื่อ เอ็มทีวีเอกซิต: เอ็นด์เอกซ์พลอยเทชันแอนด์แทรฟฟิกกิง ซึ่งเป็นโครงการรณรงค์ต่อต้านการค้ามนุษย์ โครงการนี้เป็นสารคดีที่ถ่ายทอดความรู้และการป้องกัน เรื่องเกี่ยวกับ การค้ามนุษย์ การล่วงละเมิดทางเพศ และการถูกล่อลวงไปค้าประเวณีของผู้หญิง ซึ่งออกอากาศครั้งแรกทั่วยุโรป ตั้งแต่เดือนกุมภาพันธ์ ปี พ.ศ. 2548 ซึ่งมีผู้ดำเนินรายการโดยนักแสดงชื่อดังจากฮอลลีวูด แองเจลินา โจลี และในปี พ.ศ. 2550 ในส่วนของประเทศไทย มูลนิธิ เอ็มทีวี ยุโรป ได้คัดเลือกนักร้องสาวชื่อดังของเมืองไทยอย่าง ทาทา ยัง มารับหน้าที่ดำเนินสารคดีในประเทศไทย ส่วนในปี พ.ศ. 2551 ได้ อนันดา เอเวอร์ริ่งแฮม มาเป็นแอมบาสเดอร์ประจำประเทศไทย
การจัดอันดับ
มีหลายหน่วยงานได้จัดอันดับการรับชม โดยในช่วงที่เอ็มทีวีไทยแลนด์ออกอากาศทางยูบีซี 32 เอ็มทีวีไทยแลนด์เข้าถึงผู้ชมกว่า 400,000 ครัวเรือน และติด 1 ใน 5 ช่องรายการของยูบีซี เคเบิลทีวี ที่มีคนดูสูงสุด จากผลวิจัยเรดาร์รีเสิร์ช ของอินิทีเอทีฟ
สำนักวิจัยเอแบคโพลล์ได้ทำการวิจัยพฤติกรรมการชมโทรทัศน์ในช่องทางเลือกมากกว่าระบบระนาบพื้น (Terrestrial) ที่ไม่ใช่ช่องฟรีทีวี โดยศึกษาจากผู้ชมโทรทัศน์ในเขตกรุงเทพมหานครและในเขตเทศบาลต่างจังหวัด รวม 17 จังหวัด จากประชาชนผู้ชมอายุ 18 - 60 ปี โดยประมาณผู้รับชมรายการโทรทัศน์ที่ไม่ใช่ฟรีทีวีภาพรวมทั้งประเทศประมาณ 2,175,415 คน อันดับ 1 คือช่อง เอเอสทีวี อันดับ 2 คือช่อง ยูบีซี อันดับ 3 คือช่อง เอบีทีวี อันดับ 4 คือช่อง ไลฟ์ ทีวี และอันดับ 5 คือช่อง เอ็มทีวี
มีเดียแอตลาสบายไซโนเวตได้ทำการสำรวจ 10 อันดับช่องเคเบิลที่มีผู้ชมมากที่สุดใน 1 สัปดาห์ (ข้อมูลระหว่าง Q4 2005 - Q3 2006) ช่องที่ได้รับความนิยมอันดับ 1 คือ ดิสคัฟเวอรี่ แชนนอล อันดับ 2 คือ สตาร์มูฟวีส์ และอันดับ 3 คือ เอ็มทีวี
คู่แข่ง
คู่แข่งของเอ็มทีวีไทยแลนด์ ช่องที่มีรูปแบบเป็นรายการเพลง เช่น แชนแนลวีไทยแลนด์ ที่มีรูปแบบรายการคล้ายกัน และยังมี ช่องเพลงเก่า มะจัง และช่องเพลงในปัจจุบัน ทรู มิวสิก ที่เดิมนำเสนอเฉพาะเพลงไทยแต่ได้เพิ่มเพลงสากลและเพลงเอเชียนขึ้นและมีการพัฒนาโดยมีวีเจนำเสนอรายการด้วย
วูดดี แฮร์เรลสัน
วูดโรว์ เทรซี แฮร์เรลสัน (Woodrow Tracy Harrelson) เกิด 23 กรกฎาคม ค.ศ. 1961 เป็นนักแสดง ดาราตลก และนักเขียนบท ชาวอเมริกัน เขาแจ้งเกิดทางด้านการแสดงในปี 1985 จากบทวูดดี บอยด์ ในซิตคอมทางโทรทัศน์เรื่อง Cheers ต่อมาเป็นที่รู้จักจากบท บิลลี ฮอยล์ในเรื่อง White Men Can't Jump (1992), บทมิกกีย์ นอกซ์ในเรื่อง Natural Born Killers (1994), และบทแลร์รี ฟลินต์ในเรื่อ่ง The People vs. Larry Flynt (1996) และรู้จักจากบทบาทในเรื่องหลัง ๆ อาทิ บทแทลลาแฮสซีในเรื่อง Zombieland (2009), กัปตันโทนี สโตนในเรื่อง The Messenger (2009), บทเดฟ บราวน์ในเรื่อง Rampart (2011), บทเฮย์มิตช์ แอเบอร์นาทีในภาพยนตร์ชุดเรื่อง The Hunger Games (2012–2015), บทเมอร์ริตต์ แม็กคินนีย์ในภาพยนตร์ชุดเรื่อง Now You See Me (2013–2016), บทเดอะโคโลเนลในเรื่อง War for the Planet of the Apes (2017), บทบิล วิลลัฟบีในเรื่องThree Billboards Outside Ebbing, Missouri (2017) และบทโทเบียส เบกเคตต์ในเรื่อง Solo: A Star Wars Story (2018) แฮร์เรลสันได้รับการเสนอชื่อเข้าชิงรางวัลออสการ์ 3 ครั้ง เขาเคยได้รับการเสนอชื่อในสาขานักแสดงนำชายยอดเยี่ยมจากเรื่อง The People vs. Larry Flynt และนักแสดงสมทบชายยอดเยี่ยมจากเรื่อง The Messenger และ Three Billboards Outside Ebbing, Missouri และจากบทในเรื่อง Cheers ทำให้เขาได้รับการเสนอชื่อเข้าชิงรางวัลเอมมี 5 สาขา และได้รับรางวัลหนึ่งรางวัลในปี 1989
เค็มเปไต
เค็มเปไต ("หน่วยตำรวจทหาร" (kenpeitai) ) เป็นหน่วยงานสารวัตรทหารซึ่งเป็นหน่วยแผนกหนึ่งของกองทัพบกจักรวรรดิญี่ปุ่น จากปี ค.ศ. 1881 ถึงปี ค.ศ. 1945 เค็มเปไตเป็นทั้งสารวัตรทหารและกองกำลังตำรวจลับ
ในขณะที่เป็นส่วนหนึ่งของกองทัพ เค็มเปไตก็ปลดประจำการของสารวัตร​ทหารสำหรับกองทัพเรือจักรวรรดิญี่ปุ่น ภายใต้การดูแลของรัฐมนตรีว่าการกระทรวงทหารเรือ (แม้ว่ากองทัพเรือจะมีขนาดเล็กกว่า โทคเคไต) เหล่าหน่วยงานสารวัตร​ทหารเหล่านี้อยู่ภายใต้การชี้นำของรัฐมนตรีมหาดไทยญี่ปุ่นและตำรวจตุลาการภายใต้การกำกับดูแลของรัฐมนตรียุติธรรมญี่ปุ่น สมาชิกของหน่วยจะถูกเรียกว่า เค็มเป.
ประวัติ
เค็มเปไต ก่อตั้งขึ้นในปี ค.ศ. 1881 โดยคำสั่งที่เรียกว่า 憲兵条例, เปรียบเปรย "บทความที่เกี่ยวข้องกับสารวัตรทหาร". หน่วยเค็มเปไตของญี่ปุ่นได้รับโครงสร้างมาจากหน่วยงานสารวัตร​ทหารของฝรั่งเศสที่เรียกว่า Gendarmerie Nationale รายละเอียดของหน่วยสารวัตร​ทหารผู้บริหารและตุลาการของเค็มเปไตถูกกำหนดโดย เค็มเป เรย์ แห่งปี ค.ศ. 1898, ซึ่งแก้ไขครั้งที่ยี่สิบหกก่อนที่ญี่ปุ่นจะพ่ายแพ้สงครามโลกครั้งที่สองในเดือนสิงหาคม 1945
กองกำลังในระยะเริ่มแรกประกอบด้วย 349 นาย การบังคับใช้กฎหมายการเกณฑ์ทหารใหม่เป็นส่วนสำคัญของหน้าที่ของหน่วยเนื่องจากการต่อต้านจากครอบครัวชาวนา ฝ่ายกิจการทั่วไปของเค็มเปไตมีหน้าที่รับผิดชอบในนโยบายของกองทัพ, การบริหารงานบุคคลระเบียบวินัยภายในรวมถึงการสื่อสารกับกระทรวงทหารเรือ, กระทรวงมหาดไทยและการไต่สวนสืบสวนคดี ฝ่ายปฏิบัติการรับผิดชอบด้านการกระจายหน่วยสารวัตร​ทหารในกองทัพ, ความมั่นคงสาธารณะและข่าวกรอง
ในปี ค.ศ. 1907, จักรวรรดิญี่ปุ่นได้ยึดครองเกาหลีในฐานะอาณานิคม หน่วยเค็มเปไตได้รับมอบคำสั่งให้ไปประจำการที่เกาหลีด้วย หน้าที่หลักของหน่วยคือกฎหมายกำหนดให้เป็น "ผู้รักษาความสงบเรียบร้อย", แม้ว่าหน่วยนี้จะทำหน้าที่เป็นสารวัตรทหาร สำหรับกองทัพญี่ปุ่นประจำการอยู่ที่นั่น สถานะนี้ยังคงไม่เปลี่ยนแปลงหลังจาก การผนวกเกาหลีของญี่ปุ่นในปี ค.ศ. 1910
เค็มเปไตมีหน้าที่รักษาความสงบเรียบร้อยภายในจักรวรรดิญี่ปุ่นอยู่ภายใต้การดูแลของรัฐมนตรีว่าการกระทรวงมหาดไทยและ และบรรดาดินแดนที่ถูกยึดครองโดยจักรวรรดิภายใต้การกำกับควบคุมของรัฐมนตรีว่าการกระทรวงสงคราม นอกจากนี้ญี่ปุ่นยังมีกองกำลังตำรวจลับพลเรือน, โทคโคะ, ซึ่งเป็นตัวย่อของญี่ปุ่น คำว่าโทคุเบ็ตสึ โคะโตะ เคซัตซุไต ("หน่วยตำรวจระดับสูง") ส่วนหนึ่งของกระทรวงมหาดไทย อย่างไรก็ตาม, เค็มเปไตมีแผนกสาขาหน่วยงสย โทคโคะ เป็นของตนเองและได้รับมอบให้ทำหน้าที่มี่เกี่ยวกับการทำงานของตำรวจลับ
เมื่อหน่วยเค็มเปไตจับกุมพลเรือนภายใต้การกำกับดูแลของรัฐมนตรีว่าการกระทรวงยุติธรรม ผู้ถูกจับกุมอาจถูกดำเนินคดีทางพลเรือน
ความโหดร้ายของหน่วยเค็มเปไตนั้นโด่งดังและเป็นที่กล่าวขานอย่างมากในเกาหลีและดินแดนที่ถูกยึดครองอื่นๆ เค็มเปไตก็ถูกรังเกียจในประเทศญี่ปุ่นเช่นกันโดยเฉพาะในช่วงสงครามโลกครั้งที่สองเมื่อนายกรัฐมนตรี ฮิเดกิ โตโจ ที่เคยดำรงตำแหน่งเค็มเปไตประจำกองทัพคันโตในแมนจูเรีย ตั้งปี ค.ศ. 1935 ถึง 1937, โตโจได้ใช้หน่วยเค็มเปไตอย่างกว้างขวางเพื่อให้แน่ใจว่าทุกคนมีความภักดีและไม่แสดงอาการขัดขืนต่อต้านกองทัพญี่ปุ่นในการทำสงคราม
หน่วยเค็มเปไตได้ถูกปลดอาวุธและถูกยุบหลังจากการยอมจำนนของญี่ปุ่น ในเดือนสิงหาคม ค.ศ. 1945.
ภารกิจในช่วงสงคราม
หน่วยเค็มเปไตมีหน้าที่ต้องรับผิดชอบต่อไปนี้:
ในปี ค.ศ. 1944 แม้สงครามจะเกิดขึ้นอย่างเห็นได้ชัด เค็มเปไตก็ยังคงจับกุมผู้คนไว้สำหรับความรู้สึกต่อต้านสงครามและการเรียกร้องประชาธิปไตย
เครื่องแบบ
บุคลากรสวมมาตรฐานอย่างใดอย่างหนึ่งของเครื่องแบบภาคสนามของกองทัพบกจักรวรรดิญี่ปุ่นหรือชุดทหารม้าที่มีรองเท้าบูทหนังสีดำสูง เสื้อผ้าพลเรือนก็ได้รับอนุญาต แต่ตราประจำตำแหน่งหรือจักรพรรดิญี่ปุ่น ดอกเบญจมาศ สวมอยู่ภายใต้ปกเสื้อแจ็คเก็ต พนักงานเครื่องแบบสวมบั้งนายสิบบนเครื่องแบบและมีปลอกแขนสีขาวที่แขนซ้ายด้วยอักษรญี่ปุ่นคำว่า เค็ง (憲, ที่แปลว่า "กฎหมาย") และ เฮย์ (兵, ที่แปลว่า "ทหาร"), เมื่ออ่านรวมกันจึงอ่านว่า เค็มเป '' ซึ่งแปลว่า "ตำรวจทหาร"
สำนักงานใหญ่จอห์นสันแว็กซ์
สำนักงานใหญ่จอห์นสันแว็กซ์ (Johnson Wax Headquarters) เป็นสำนักงานใหญ่นานาชาติและอาคารบริหารของบริษัทเอส. ซี. จอห์นสัน แอนด์ ซัน ในราซีน รัฐวิสคอนซิน ผลงานออกแบบโดยสถาปนิกชาวอเมริกัน แฟรงก์ ลอยด์ ไรต์ ให้กับประธานบริษัท แฮร์เบิร์ต เอฟ. "ฮิบ" จอห์นสัน (Herbert F. "Hib" Johnson) สร้างขึ้นในระหว่างปี 1936 ถึง 1939 เสาทรง "ใบบัว" ที่โดดเด่น และนวัตกรรมอื่น ๆ ที่ไรต์ออกแบบให้กับอาคารนี้ได้ช่วยฟื้นหน้าที่การงานของไรต์ขึ้นมาอีกครั้งจากช่วงที่เขากำลังเริ่มสูญเสียอิทธิพล ตัวอาคารสำนักงานและอีกอาคารที่อยู่ติดกัน คือหอค้นคว้าวิจัยความสูง 14 ชั้น (Johnson Wax Research Tower) สร้างขึ้นปี 1944–1950 ได้รับการขึ้นทะเบียนให้เป็นแนชั่นนอลฮิสตอริกแลนด์มาร์กในปี 1976
วิลเลียม คัทเบิร์ทสัน
จากนั้น คัทเบิร์ทสันขึ้นชกมวยสากลอาชีพใน พ.ศ. 2469 และขึ้นชก 9 ครั้ง ระหว่าง พ.ศ. 2469 – 2470 หลังจากแขวนนวมเขามาเป็นผู้ฝึกสอนที่คาร์เนกียิมและโรงเรียนเอกชนเครกฟลาวเวอร์คัทเบิร์ทสัน เสียชีวิตเมื่อ 24 พฤศจิกายน พ.ศ. 2506 ที่ สหราชอาณาจักร รวมอายุได้ 61 ปี
พระพรหมกวี (พงศ์สันต์ ธมฺมเสฏฺโฐ)
พระพรหมกวี (พงศ์สันต์ (เดิมชื่อ ประกอบ ) ธมฺมเสฏฺโฐ) (นามเดิม : ประกอบ วงศ์พรนิมิตร) (21 พฤษภาคม 2498 - ปัจจุบัน) เป็นพระราชาคณะเจ้าคณะรองฝ่ายมหานิกาย ปัจจุบันดำรงตำแหน่งเจ้าคณะภาค 3 และเจ้าอาวาสวัดกัลยาณมิตรวรมหาวิหาร
เมื่อเดือนเมษายน พ.ศ. 2562 พระพรหมกวี ถูกศาลอาญาคดีทุจริตและประพฤติมิชอบกลาง ตัดสินจำคุก 3 ปี ในคดีทุบทำลายโบราณสถานในวัด แต่รับสารภาพจึงลดหย่อนโทษและให้รอลงอาญา 1 ปี
ชาติภูมิ
พระพรหมกวี มีนามเดิมว่าประกอบ วงศ์พรนิมิตร เกิดเมื่อวันเสาร์ แรม 15 ค่ำ เดือน 6 ปีมะแม ตรงกับวันที่ 21 พฤษภาคม พ.ศ. 2498 ณ บ้านเลขที่ 8 หมู่ที่ 2 ตำบลท่าไม้ อำเภอกระทุ่มแบน จังหวัดสมุทรสาคร บิดาชื่อ นายวงษ์ วงศ์พรนิมิตร มารดาชื่อ นางกิมล้วน วงศ์พรนิมิตร (ต่อมา ได้เปลี่ยนชื่อเป็น พงศ์สันต์)
บรรพชา
พระพรหมกวี (ประกอบ ธมฺมเสฏฺโฐ) ได้บรรพชาเป็นสามเณร ณ วัดดอนไก่ดี ตำบลตลาด อำเภอกระทุ่มแบน จังหวัดสมุทรสาคร เมื่อวันที่ 17 พฤษภาคม พ.ศ. 2509 มีพระสมุทรคุณาจารย์ (ฮะ จนฺทสโร) เป็นพระอุปัชฌาย์
อุปสมบท
พระพรหมกวี (ประกอบ ธมฺมเสฏฺโฐ) ได้อุปสมบทในพระบรมราชานุเคราะห์ (นาคหลวง) ในพระบาทสมเด็จพระปรมินทรมหาภูมิพลอดุลยเดช ณ พระอุโบสถ วัดพระศรีรัตนศาสดาราม แขวงมพระบรมมหาราชวัง เขตพระนคร กรุงเทพมหานคร เมื่อวันที่ 4 กรกฎาคม พ.ศ. 2519 โดยมีสมเด็จพระพุทธโฆษาจารย์ (ฟื้น ชุตินฺธโร) วัดสามพระยา เขตพระนคร กรุงเทพมหานคร เป็นพระอุปัชฌาย์ พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร เขตพระนคร กรุงเทพมหานคร เป็นพระกรรมวาจาจารย์ และพระธรรมธีรราชมหามุนี (ช่วง วรปุญฺโญ) วัดปากน้ำ เขตภาษีเจริญ กรุงเทพมหานคร เป็นพระอนุสาวนาจารย์ ได้นามฉายาว่า "ธมฺมเสฏฺโฐ"
วิทยฐานะ
พระพรหมกวี เมื่อครั้งยังเป็นเด็กชายประกอบ วงศ์พรนิมิตร เข้าศึกษาระดับประถมศึกษาที่โรงเรียนบ้านปล่องเหลี่ยม อำเภอกระทุ่มแบน จังหวัดสมุทรสาคร จนสำเร็จการศึกษาชั้นประถมศึกษาปีที่ 4 เมื่อ พ.ศ. 2509
พ.ศ. 2510 อายุได้ 12 ปี ย้ายมาศึกษาเล่าเรียน ณ สำนักเรียนวัดไร่ขิง อำเภอสามพราน จังหวัดนครปฐม จนสอบได้นักธรรมชั้นโท จากนั้น 2 ปี คือ พ.ศ. 2512 เข้าสอบพระปริยัติธรรม แผนกบาลี สอบได้ประโยค 1-2 สำนักเรียนวัดไร่ขิง อำเภอสามพราน จังหวัดนครปฐม
พ.ศ. 2513 อายุได้ 15 ปี ย้ายมาศึกษาเล่าเรียน ณ สำนักเรียนวัดชนะสงคราม เขตพระนคร กรุงเทพมหานคร สอบได้นักธรรมชั้นเอก และสอบได้เปรียญธรรม 3 ประโยค
พ.ศ. 2519 สอบได้เปรียญธรรม 9 ประโยค (ขณะเป็นสามเณร เมื่ออายุ 20 ปี) สำนักเรียนวัดชนะสงคราม เขตพระนคร กรุงเทพมหานคร
พ.ศ. 2529 สอบได้ปริญญาเอก (สาขาประวัติศาสตร์เอเชียโบราณ) มหาวิทยาลัยมคธ รัฐพิหาร ประเทศอินเดีย
เกียรติคุณ
พ.ศ. 2552 ได้รับปริญญาพุทธศาสตรดุษฎีบัณฑิตกิตติมศักดิ์ สาขาวิชาพุทธศาสนา จากมหาวิทยาลัยมหาจุฬาลงกรณราชวิทยาลัย
อิมัน อัล-อาซาดี
ชีวิตส่วนตัว
อัล-อาซาดีเกิดที่กัรบะลาอ์ เธอศึกษาวิชารัฐศาสตร์ที่มหาวิทยาลัยไคโร และกฎหมายระหว่างประเทศที่มหาวิทยาลัยแบกแดด ในปี ค.ศ. 2003 เธอได้เป็นศาสตราจารย์ด้านกฎหมายที่มหาวิทยาลัยอัล-มุสตานสิริยา
อาชีพทางการเมือง
ก่อนที่จะมีการเลือกตั้งของเธอใน ค.ศ. 2005 อัล-อาซาดีได้เป็นสมาชิกขององค์การภาคประชาสังคมในกรุงแบกแดดระหว่างปี ค.ศ. 2004 และ 2005 จากนั้นเธอก็ได้รับการเสนอชื่อเข้าชิงเขตเลือกตั้งตะวันตกของกัรบะลาอ์สำหรับการเลือกตั้งในเดือนมกราคม ค.ศ. 2005 ซึ่งในปี ค.ศ. 2005 อัล-อาซาดีได้รับเลือกให้เป็นหนึ่งในคณะกรรมการที่ปรึกษาของสภาผู้แทนราษฎรแห่งประเทศอิรัก นอกจากนี้ เธอยังเป็นสมาชิกของพรรคไอเอ็นเอ
วัชรบูล ลี้สุวรรณ
วัชรบูล ลี้สุวรรณ (โน้ต)  เกิดวันที่ 13 ตุลาคม พ.ศ. 2524 เป็นนักแสดงชาวไทย และเคยเป็นวีเจทางเอ็มทีวีไทยแลนด์ ปัจจุบันเป็นนักแสดงในสังกัดช่อง 7 เอชดี
ประวัติ
ช่วงที่เรียนอยู่ที่โรงเรียนจิตรลดา ต่อมาได้เข้าศึกษาระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ภาควิชาภูมิสถาปัตยกรรม ในปี พ.ศ. 2541 และเป็นเชียร์ลีดเดอร์ให้กับมหาวิทยาลัยในการแข่งขันฟุตบอลประเพณี จุฬา – ธรรมศาสตร์ และในปี พ.ศ. 2544 ตอนอยู่มหาวิทยาลัยปี 4 โน้ต มีผลงานละคร และมีโอกาสเล่นมิวสิกวิดีโอ อย่างเพลงทะเลาะ ของโอ้ เสกสรร
ก่อนมาเล่นละคร โน้ตทำงานเป็นสถาปนิก และเป็นวีเจเอ็มทีวีไทยแลนด์ ควบคู่ไปด้วยโดยจัดคู่กับวีเจนิกกี้ ต่อมามีรุ่นพี่มาชวนไปคัดตัวเพื่อแสดงละคร และได้ลงเล่นละครเรื่องแรกทางช่องเจ็ด เรื่องผักบุ้งกับกุ้งนาง เขาต้องหยุดอาชีพภูมิสถาปนิก ลาออกจากงานประจำเพื่อเข้าสู่บทบาทการแสดงอย่างเต็มตัว
โน้ตได้รับบทร้ายครั้งแรกในชีวิตในเรื่อง เพื่อนรักเพื่อนร้าย ส่วนภาพยนตร์เรื่องแรก มากับพระนั้น ได้ไปถ่ายทำที่จังหวัดทางภาคเหนือ
ทิวเขาหลวงพระบาง
ทิวเขาหลวงพระบาง เป็นทิวเขาหินแกรนิต เริ่มจากบริเวณลำน้ำโขงทางเหนือ ทอดตัวเป็นแนวมาทางใต้จนถึงตะวันตกของอำเภอด่านซ้าย จังหวัดเลย และทางเหนือของอำเภอนครไทย จังหวัดพิษณุโลก ซึ่งเป็นบริเวณที่เชื่อมต่อกับทิวเขาเพชรบูรณ์ในภาคกลาง มีอาณาบริเวณกว้างขวาง อยู่ระหว่างแม่น้ำน่าน และแม่น้ำโขง กว้างประมาณ 50-100 กิโลเมตร  ยาวประมาณ 250 กิโลเมตร  ทางแถบตอนเหนือของทิวเขานี้ เป็นตอนที่บังคับให้แม่น้ำโขงไหลวกไปทางตะวันออก เข้าไปในประเทศลาว
ยอดเขาที่สูงและมีชื่อเป็นที่รู้จักกันดี ได้แก่ ภูหวายซ่อมใหญ่ สูงประมาณ 1,801 เมตร อยู่ทางเหนือสุด มีแม่น้ำโขงล้อมอยู่สามด้าน, ดอยน้ำหงส์ มีความสูง 1,478 เมตร, ภูสามเส้า มีความสูง 2,061 เมตร, ภูหลวงพระบาง สูง 2,059 เมตร อยู่ทางทิศตะวันออกเฉียงเหนือของอำเภอปัว จังหวัดน่าน เป็นต้นกำเนิดของแม่น้ำว้า ซึ่งเป็นสาขาของแม่น้ำน่าน, ภูยี สูง 1,630 เมตร อยู่ทางทิศตะวันตกของอำเภอเวียงสา จังหวัดน่าน, ภูหลักหมื่น สูง 1,478 เมตร อยู่ริมแม่น้ำน่าน ทางทิศตะวันออกของอำเภอนาน้อย, ดอยภูคา สูง 1,980 เมตร ในหลายพื้นที่ของจังหวัดน่าน, ภูเมี่ยง สูง 2,300 เมตร อยู่ในเขตจังหวัดอุตรดิตถ์ และภูสอยดาว มีความสูง 2,120 เมตร อยู่ในเขตระหว่างจังหวัดพิษณุโลกและจังหวัดอุตรดิตถ์ ทิวเขาหลวงพระบางเป็นทิวเขาแบ่งเขตมาแต่สมัยโบราณ ปัจจุบันใช้เป็นพรมแดนระหว่างไทยกับลาวในภาคเหนือ
แม่แตงร่มใบ
แม่แตงร่มใบ เป็นละครโทรทัศน์ของทางไทยทีวีสีช่อง 3 เป็นละครแนวคอมเมดี้ ดราม่า เคยถูกสร้างเป็นภาพยนตร์ในปี พ.ศ. 2525 นำแสดงโดยทูน หิรัญทรัพย์และจารุณี สุขสวัสดิ์และละครทางช่อง 7 นำแสดงโดย นวพล ภูวดล เมื่อปี พ.ศ. 2546 ปี 2555 นำมารีเมคใหม่ออกอากาศทุกวันจันทร์ - ศุกร์ เริ่ม 25 กุมภาพันธ์ 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย กวี ตันจรารักษ์และพัชรินทร์ ศรีวสุภิรมย์
อาร์เอ็มเอส ไททานิก
อาร์เอ็มเอส ไททานิก (RMS Titanic) เป็นเรือโดยสารสัญชาติอังกฤษ ของสายการเดินเรือไวต์สตาร์ไลน์ (White Star Line) ซึ่งจมลงในมหาสมุทรแอตแลนติกเหนือเมื่อวันที่ 15 เมษายน ค.ศ. 1912 หลังจากชนภูเขาน้ำแข็งระหว่างการเดินทางครั้งแรกจากเซาแทมป์ตัน ประเทศอังกฤษ ไปยังนครนิวยอร์ก ประเทศสหรัฐอเมริกา ส่งผลทำให้มีผู้เสียชีวิตมากกว่า 1,500 คนจากจำนวนผู้โดยสารและลูกเรือทั้งหมดประมาณ 2,224 คนบนเรือ นับเป็นการอับปางของเรือลำเดียวที่มีผู้เสียชีวิตมากที่สุดในถึงเวลานั้น การอับปางของไททานิก ถูกนำไปสร้างเป็นภาพยนตร์หลายต่อหลายครั้ง และเป็นแรงบันดาลใจให้กับงานศิลปะมากมาย
ช่วงก่อนหน้าที่ไททานิกออกเดินทาง ได้เกิดเหตุไฟไหม้บริเวณส่วนเก็บถ่านหินที่ บล็อก 5 และ 6 และไฟยังไหม้ต่อเนื่องตลอดการเดินทาง ความเสียหายนั้นส่งผลให้ผนังกั้นนํ้าชั้นที่ 4 ก่อนถึงห้องเครื่อง และ ส่วนที่เก็บถ่านหินนั้นร้อนมาก อุณหภูมิไม่ตํ่ากว่า 1,500 ฟาเรนไฮต์ จนผนังกั้นนํ้าร้อนจนแดง และตัวเหล็กของผนังกั้นนํ้านั้นบิด งอ ลดการทนทานนํ้าไปกว่า 75%
หลังเดินทางออกจากเซาท์แทมป์ตันเมื่อวันที่ 10 เมษายน ค.ศ. 1912 ไททานิก ถูกเรียกที่เชอร์บูร์ก (Cherbourg) ในฝรั่งเศส และควีนส์ทาวน์ (ปัจจุบันคือ โคฟ, Cobh) ในไอร์แลนด์ ก่อนมุ่งหน้าไปทางตะวันตกมุ่งสู่นิวยอร์ก วันที่ 14 เมษายน ค.ศ. 1912 ห่างจากเซาท์แทมป์ตันไปทางใต้ราว 3,600 กิโลเมตร ไททานิก ชนเข้ากับภูเขาน้ำแข็งเมื่อเวลา 11.40 น. (ตามเวลาเรือ GMT-3) การชนแฉลบทำให้แผ่นลำเรือไททานิก เกิดความเสียหาย นํ้าได้ทะลักเข้าไปในเรือ แล้วได้เปิดห้องกั้นนํ้าทั้งหมด แต่ทว่า ผนังกั้นนํ้าชั้นที่ 4 ได้รับความเสียหายจากเพลิงไหม้จากห้องเก็บถ่านหิน ทำให้ผนังกั้นนํ้าชั้นที่ 4 ไม่สามารถทนทานแรงดันนํ้าได้ จึงส่งผลให้นํ้าทะลักเข้ามาภายในตัวเรือได้ อีกสองชั่วโมง สามสิบนาทีต่อมา น้ำค่อย ๆ ไหลเข้ามาในเรือและจมลง ผู้โดยสารและสมาชิกลูกเรือบางส่วนถูกอพยพในเรือชูชีพ โดยมีเรือชูชีพจำนวนมากถูกปล่อยลงน้ำไปทั้งที่ยังบรรทุกไม่เต็ม ชายจำนวนมาก กว่า 90% ของชายในที่นั่งชั้นสอง ถูกทิ้งอยู่บนเรือเพราะระเบียบ "ผู้หญิงและเด็กก่อน" ตามด้วยเจ้าหน้าที่ซึ่งบรรทุกเรือชูชีพนั้น ก่อน 2.20 น. เล็กน้อย ไททานิก แตกและจมลงโดยยังมีอีกกว่าพันคนอยู่บนเรือ คนที่อยู่ในน้ำเสียชีวิตภายในไม่กี่นาทีจากภาวะตัวเย็นเกิน (hypothermia) อันเกิดจากการจุ่มในมหาสมุทรที่เย็นจนเป็นน้ำแข็ง ผู้รอดชีวิต 710 คนถูกนำขึ้นเรืออาร์เอ็มเอส คาร์พาเธีย (RMS Carpathia) อีกไม่กี่ชั่วโมงให้หลัง
ภัยพิบัติดังกล่าวทำให้ทั่วโลกตกตะลึงและโกรธจากการสูญเสียชีวิตอย่างใหญ่หลวง และความล้มเหลวของกฎระเบียบและปฏิบัติการซึ่งนำไปสู่ภัยพิบัตินั้น การไต่สวนสาธารณะในอังกฤษและสหรัฐอเมริกานำมาซึ่งพัฒนาการหลักในความปลอดภัยในทะเล หนึ่งในมรดกสำคัญที่สุด คือ การจัดตั้งอนุสัญญาความปลอดภัยของชีวิตในทะเลระหว่างประเทศ (SOLAS) ใน ค.ศ. 1914 ซึ่งยังควบคุมความปลอดภัยในทะเลตราบจนทุกวันนี้ ผู้รอดชีวิตหลายคนสูญเสียเงินและทรัพย์สินทั้งหมดและถูกทิ้งให้อดอยากแร้นแค้น หลายครอบครัว โดยเฉพาะอย่างยิ่งของสมาชิกลูกเรือจากเซาท์แทมป์ตัน สูญเสียเสาหลักของครอบครัวไป
เบื้องหลัง
สายการเดินเรือคูนาร์ด (Cunard Line) ซึ่งเป็นคู่แข่งรายสำคัญของไวต์สตาร์ไลน์ ผู้ผลิต ไททานิก ได้ต่อเรืออาร์เอ็มเอส ลูซิทาเนีย (RMS Lusitania) ต่อขึ้นในอู่ต่อเรือ John Brown ใน ค.ศ. 1907 เป็นเรือโดยสารที่ใหญ่ที่สุดในโลกในเวลานั้น และในปีเดียวกัน คูนาร์ดก็สร้างอาร์เอ็มเอส มอริทาเนีย (RMS Mauretania) ที่ต่อขึ้นในอู่ต่อเรือ Tyneside ได้ออกบริการในปีเดียวกัน เป็นเรือโดยสารที่ใหญ่ที่สุดในโลกแทน ลูซิทาเนีย ทั้งคู่มีขนาดใหญ่กว่า 30000 ตัน แล่นด้วยความเร็ว 24 นอต (44.448 กิโลเมตรต่อชั่วโมง) เป็นเรือแฝดรุ่นใหม่ของคูนาร์ด ล้ำหน้ากว่าเรือ 4 ลำของไวต์สตาร์ ทั้งด้านความเร็ว และขนาด
ปีเดียวกันนั้น บุคคลสำคัญของสายการเดินเรือไวต์สตาร์ได้ร่วมจัดงานเลี้ยงอาหารค่ำที่บ้าน downshire Belgrave Square ในกรุงลอนดอน เพื่อร่วมกันคิดรูปแบบเรือลำที่ดีกว่าเรือแฝดคู่นั้น และนั่นก็เป็นสาเหตุในการต่อเรือไททานิก
หลังอาร์เอ็มเอส มอริทาเนีย เป็นเรือโดยสารใหญ่ที่สุดในโลกมาราว 4 ปี เรือลำแรกในโครงการต่อเรือ 3 ลำของไวต์สตาร์ไลน์ (เป็นการต่อเรือขนาดใหญ่ 3 ใบเถา เน้นรูปแบบการบริการของสายการเดินเรือที่หรูหราเป็นหลัก) ชื่อ RMS Olympic สร้างเสร็จใน ค.ศ. 1911 มีขนาดใหญ่กว่าเรือ RMS Mauretania มากกว่า 40% ทำให้กลายเป็นเรือโดยสารที่ใหญ่ที่สุดในโลก และต่อมา เรือลำที่สองในโครงการ ชื่ออาร์เอ็มเอส ไททานิก สร้างเสร็จใน ค.ศ. 1912 เป็นเรือโดยสารใหญ่ที่สุดในโลกแทนโอลิมปิก
ลักษณะเฉพาะของเรือ
ไททานิกเป็นเรือที่เปิดศักราชใหม่ให้กับอุตสาหกรรมเรือเดินสมุทร เนื่องจากเป็นเรือลำแรก ๆ ของโลกที่สร้างโดยโลหะและรองรับผู้โดยสารได้ถึง 2,435 คน ยาว 269.0622 เมตร กว้าง 28.194 เมตร ขนาดของเรือ 46,328 ตัน แบ่งเป็น 9 ชั้น เรียงจากชั้นบนลงชั้นล่างได้ดังนี้
ในการบรรจุผู้โดยสาร โดยปกติ เรือไททานิก สามารถจุผู้โดยสารได้ 2,435 คน โดยแบ่งเป็น ชั้นสาม 1,026 คน, ชั้นสอง 674 คน และชั้นหนึ่ง 735 คน และลูกเรีออีก 892 คน รวมผู้โดยสารและลูกเรือ 3,327 คน แต่ถ้าในอนาคต ถ้าสายการเดินเรือต้องการเพิ่มความจุผู้คน จะสามารถดัดแปลงเรือให้จุผู้โดยสารและลูกเรือได้มากขึ้นอีก 220 คน เป็น 3,547 คน (แต่ยังไม่ได้รับการดัดแปลง) แต่ในการเดินทางเที่ยวแรก มีผู้โดยสารประมาณ 2,208 คน
แต่ว่าเรือสำรองช่วยชีวิตหรือเรือบดนั้นเพียงพอสำหรับผู้โดยสารเพียง 1,178 คนเท่านั้น โดยจะแบ่งเป็น 20 ลำ ในจำนวนนี้ 14 ลำ จุได้ 65 คน, 4 ลำ จุได้ 47 คน และอีก 2 ลำ จุได้ 40 คน
การเดินทางครั้งแรก เริ่มการเดินทางที่เมืองเซาท์แธมตัน ประเทศอังกฤษ ในวันที่ 10 เมษายน ค.ศ. 1912 ควบคุมโดยกัปตัน เอ็ดเวิร์ด เจ. สมิธ (Edward J. Smith) เพื่อเดินทางไปยังนครนิวยอร์ก สหรัฐอเมริกา ในการเดินทางครั้งนั้น มีผู้เดินทางรวมทั้งหมด 2,208 คน แบ่งเป็นลูกเรือ 891 คน, ผู้โดยสารชั้นสาม 708 คน , ผู้โดยสารชั้นสอง 285 คน และผู้โดยสารชั้นหนึ่ง 324 คน
สภาพภายในเรือ
ภายในเรือไททานิก จะกั้นอาณาเขตไว้อย่างชัดเจนว่าบริเวณใดเป็นส่วนของผู้โดยสารชั้นใด และผู้โดยสารในเรือจะต้องอยู่ในบริเวณที่เป็นชั้นของตนเองเท่านั้น
ชั้นสาม (Third class)
ชั้นนี้ เป็นชั้นที่ราคาตั๋วต่ำ แต่ค่าตั๋วของเรือจะขึ้นอยู่กับหลายปัจจัย เช่น ท่าเรือที่ขึ้นโดยสาร (เรือออกท่าแรกที่เซาธ์แธมป์ตัน แวะรับที่เชอร์เบิร์ก และแวะรับอีกที่ควีนส์ทาวน์) อายุผู้โดยสาร ตำแหน่งที่ตั้งของห้อง ลักษณะห้อง บริการ สิทธิต่าง ๆ บนเรือ และปัจจัยอื่น ๆ อีกมากมาย ทำให้ค่าตั๋วแม้ในชั้นเดียวกันสามารถแตกต่างกันได้เป็นอย่างมาก จากบันทึกการจองตั๋ว ราคาตั๋วชั้นสามที่ถูกสุดที่ขายในการเดินทางเที่ยวแรก เป็นตั๋วเด็ก ขายในราคา 3 ปอนด์ 3 ชิลลิง 5 เพนนี (3.17 ปอนด์ คิดเป็นประมาณ 344 ปอนด์ หรือ 15,200 บาทในปัจจุบัน) สำหรับตั๋วผู้ใหญ่ทั่วไปมักจะมีราคาระหว่าง 7-9 ปอนด์ (760-977 ปอนด์ หรือ 33,500-43,100 บาทในปัจจุบัน) ซึ่งเป็นราคาที่นับว่าประหยัด เมื่อเทียบกับการเดินทางทางทะเลด้วยระยะเวลากว่าสัปดาห์ แต่ก็มีผู้โดยสารชั้นสามพอสมควรที่ค่าตั๋วมากกว่าสิบปอนด์
บริเวณของผู้โดยสารชั้นสามส่วนใหญ่จะอยู่ในชั้น F กับชั้น G ผู้โดยสารชั้นประหยัด สิทธิหลายอย่างถูกจำกัด เช่น สิทธิในการใช้ลิฟต์ สิทธิในการขึ้นชั้นดาดฟ้า
ห้องของชั้นสามมีตั้งแต่ห้องขนาด 2 เตียงนอน ไปจนถึง 8 เตียงนอน ห้องพักแม้จะแคบ แต่สะอาดเรียบง่าย และดูสว่างสดใส และการที่อยู่ในท้องเรือลึกๆ ทำให้อากาศอุ่นสบายกว่าอาณาเขตชั้นอื่น
ห้องของชั้นสามที่มีราคาถูกที่สุด จะอยู่ท้ายเรือ เพราะห้องเหล่านั้นจะอยู่ใกล้ใบจักรขับเคลื่อนเรือมาก ๆ ดังนั้นในบริเวณนั้น จะโคลงเคลงและสั่น ผู้ที่ไม่ชินกับทะเล จะเกิดอาการเมาเรือได้ถ้าอยู่ในบริเวณนั้นนาน ๆ
ชั้นสอง (Second class)
เช่นเดียวกับราคาตั๋วขั้นอื่น ๆ ราคาตั๋วชั้นสองมีความหลากหลาย โดยทั่วไปจะอยู่ระหว่าง 10.5-16 ปอนด์ (เป็นมูลค่าเทียบเท่า 1,140 - 1,740 ปอนด์ หรือ 50,200 - 76,600 บาทในปัจจุบัน) แต่ห้องชั้นสองบางส่วนก็มีราคาแพงกว่า โดยอยู่ที่ราคาประมาณ 30 ปอนด์ ใกล้เคียงราคาตั๋วห้องชั้นหนึ่งแบบมาตรฐาน
บริเวณของผู้โดยสารชั้นสองส่วนใหญ่ จะอยู่ในชั้น E ผู้โดยสารชั้นสองจะได้รับความหรูหราพอ ๆ กับโรงแรมทั่วไป แม้จะยังไม่หรูหราเท่าชั้นหนึ่ง ห้องของชั้นสองมี 2 ขนาด คือขนาด 2 กับ 4 เตียงนอน ภายในห้องไม่แออัด มีเฟอร์นิเจอร์ที่ทันสมัยในยุคนั้น โซฟาพักผ่อนในห้องส่วนตัว
ชั้นหนึ่ง (First Class)
คลาสนี้มีสองแบบคือแบบห้องธรรมดากับแบบห้องชุดพิเศษ
ราคาตั๋วชั้นหนึ่งมีช่วงกว้างมาก ไม่สามารถกำหนดช่วงออกมาได้ เริ่มต้นที่ 26 ปอนด์ (2,820 ปอนด์ หรือ 124,000 บาทในปัจจุบัน) ไปจนถึงหลายร้อยปอนด์ ราคาตั๋วที่สูงสุดที่จำหน่ายจริงในการโดยสารเที่ยวแรกมีราคา 512 ปอนด์ 6 ชิลลิง 7 เพนนี (55,600 ปอนด์ หรือ 2,450,000 บาทในปัจจุบัน ซึ่งตั๋ว 512 ปอนด์นี้ขายได้ถึง 4 ใบ โดยเป็นสามี-ภรรยา พร้อมซื้อตั๋วให้ผู้รับใช้และแม่บ้านส่วนตัวมาพร้อมกัน) ผู้โดยสารชั้นนี้จะได้รับความหรูหราเต็มพิกัด